इंदौर के कई इलाके भीषण जलसंकट से गुजर रहे हैं. भट्टी जैसे तप रहे शहर में पानी नहीं मिलने से लोग अब अपना आपा खोते जा रहे हैं. इसका एक उदाहरण मंगलवार को बाणगंगा क्षेत्र के वार्ड 48 में देखने को मिला. यहां निजी टैंकरों से पानी बेचने की शिकायत लेकर नगर निगम के जोनल कार्यालय पहुंचे रहवासियों ने जमकर हंगामा किया. इन लोगों के साथ कांग्रेस के कुछ नेता भी मौजूद थे. शहर में पानी की स्थिति और उसपर से टैंकरों के गोरखधंधे को लेकर लोगों ने नगर निगम प्रशासन को आड़े हाथों लिया. कांग्रेस तो शहर में जल संकट की स्थिति को लेकर 1 जून से हल्ला बोल प्रदर्शन की शुरुआत कर रहा है.